שמעון ועץ הזית
זהו שמעון, נעים להכיר, מגדל הוא קרקע עם זיתים למכביר.

לשמעון ארבעה ילדים ואישה מגונדרת, הוא מגדל פה בכפר משפחה לתפארת.

המשפחה כל היום בעבודה עמלה, מתרוצצים חרוצים כמו נמלה.

ומדוע הם עובדים זה קשה כל כך? בשביל כדים מלאים בשמן זית זך.

 כן, כן, לשמעון יש מפעל גדול, מלא מתקנים, בדיוק כמו זה של אבותינו הזקנים.

צעד ראשון הכרחי ביותר, שיהיו לנו זיתים כמה שיותר.

לכן כדאי לפתח מטע, דבר שיודעים אנו ששמעון עשה.

 אז יש לנו עץ ויש לנו זית אבל שמן אין בבית...

כי זית על העץ לנו לא עוזר, להתחיל במסיק כדאי למהר.

לקחת מקל להפשיל שרוולים, להכות על העץ מיד מתחילים.

 בום טראח, בום טראח... כל זית נופל על הרצפה כמו תותח.

פורסים בד מתחת לעץ, עד שמתמלא בזיתים כמעט מתפוצץ.

 אז יש לנו בד מלא פרי הזית, אך שמן עדיין אין בבית.

בוא כבר חמור צועק שמעון, העבודה לפנינו ארוכה למדי.

עכשיו מתחיל שלב הכתישה.

 קום כבר חמור עצל קום ממשכבך, בוא והתגייס בעבודה במפרכה.

בוא חמור הפעל את המתקן, כי בשביל חמור כמוך זה בכלל לא מסוכן.

כאב גב אל תדאג, לא תחטוף, רק עיסה ירוקה של שמן תנטוף.

את המלל הכבד עזרת לסובב,והוא את הזיתים ימעך בלי להתרברב.

תודה לך חמור יקר עבודתך הסתיימה, אך זה לא העיקר,

 יש עיסה ירוקה מפרי הזית אך שמן עדיין אין בבית.

את העיסה הירוקה וזה החלק הקל, יש לאסוף למין שק הנקרא לו עקל.

 מעל לעקל המסכן מתקינים עוד קורה, עוד משקולת הלחץ נורא...

העקל נמחץ מתחיל להזיע, מחוריו פתאום שמן יוצא במפתיע.

שמן זית זך נאסף אל תוך הכד, שמן זית ירוק ומיוחד.

שמעון שלנו עייף אך מאושר, כל הדרך הביתה קופץ ושר.

 כי יש עץ ויש פרי זית ושמן יש לרוב בבית.

